Stormers eindig VRK-naweek op hoë nootSeabelo Senatla word met een van sy drieë geluk gewens. Foto: Hansie Linde. Al die plaaslike Verenigde Rugbykampioenskap-spanne het die afgelope naweek met die oorsese besoekers afgereken. Die Stormers se oorwinning van 55–7 teen Zebre in Stellenbosch was ongetwyfeld die kersie op die koek. Die Kapenaars het die Italianers van hul voete gehardloop om nege drieë te druk. Seabelo Senatla het met sy spoed en vaardigheid beïndruk en hy het drie keer oor die besoekers se doellyn geduik. Dan het Scarra Ntubene en Leolin Zas elk twee drieë gedruk, terwyl Damian Willemse – wat in sy 50ste wedstryd vir die Stormers gespeel het – soos ’n warm mes deur botter deur die besoekers se verdediging geglip het om ’n goeie individuele lopie af te rond. Volgens die jongste punteleer is die sterbelaaide Sharks tans sesde op die punteleer, gevolg deur die Stormers (agtste), Bulls (tiende) en Lions (14de). Boonop wag daar nog ’n tuisveldronde op die Suid-Afrikaners. Stormers: Drieë: Seabelo Senatla (3), Scarra Ntubeni (2), Leolin Zas (2), Manie Libbok en Damian Willemse. Doelskoppe: Libbok (4) en Tim Swiel. Zebre: Drie: Eric Cronje. Doelskop: Carlo Canna. Sharks 37–25 Scarlets Bulls 29–24 Munster Lions 37–20 Cardiff Stormers 55–7 Zebre 18 Maart: Bulls teen Scarlets om 19:10 19 Maart: Lions teen Munster (14:00) en Sharks teen Zebre (18:00) 20 Maart: Stormers teen Cardiff (14:00)